section_heading: Naoružanje
paragraph_text: U I. svjetskom ratu tenkovi nisu imali teškog naoružanja veću su bili opremljeni s nizom strojnica. Kasnijim razvojem kao glavno oružje tenkova pojavljuje se top koji je najčešće bio postavljen na rotirajuću kupolu. Tijekom Drugog svjetskog rata neki modeli su imali uz glavni top u kupoli i dodatni top (npr. francusku Char B1, britanski Vickers A1E1 Independent) koji je bio smješten s prednje strane tenka. Isto tada određeni broj tenkova bio je modificiran u bacače plamena (M4 Sherman), a najviše su se koristili na pacifičkom bojištu protiv japanskih otočkih utvrđenja.